safouaneb/arywiki huggingface dataset:
ويكيپيديا تاشلحيت

ويكيپيديا تاشلحيت ؤلا ويكيبيديا الشلحة، هي اصدار لّوغة لامازيغية ب لفرع لجنوبي ديالها ديال موسوعة ويكيپيديا، تدارت ف 30 يونيو 2021؛ و وصل عدد لمقالات ديالها نهار 02 2026 ل مقالة ؤ صفحة ؤ تعديل ؤ خدايمي مقيّد ؤ خدايمي مداوم ؤ ديال ليمغارن.
كوصوڤو

كوصوڤو، رسميا لجمهورية د كوصوڤو (بلالبانية: Republika e Kosovës - بالصريبة: Република Косово) هي دولة ما كيعتارفش بيها كلشي، جات ف لجنوب الشرقي د ؤروپا. كوصوڤو ماكاطلش على لبحر و جات ف لوسط د لمنطقة د لبلقان. تاتحدّها مقدونيا الشمالية من لجنوب الشرقي، صربيا من لجنوب الشرقي، مونطينيݣرو من الشمال لغربي و البانيا من لجنوب. من لوقت اللي تفككات فيه يوݣوسلاڤيا و الناس د كوصوڤو باغين تكون عندهم بلاد، و دخلو ف حرب طويلة من 1990 ل 2008. نهار 17 فبراير 2008 علنات لجمهورية د كوصوڤو من جيهتها بوحدها لاستقلال ديالها من صربيا، و من ديك الساعة عتارفات بيها 96 بلاد ف لعالم، و لكن ما داخلاش مع لامم لمتحدة. لعاصمة ديالها و اكبر مدينة فيها هي پريشتينا، و اللغات الرسمية د لبلاد هي لالبانية و الصربية. كوسوڤو داخلة عضو مع لبنك الدولي و صندوق النقد الدولي، و طلبات تكون عضو مراقب ف منضمة التعاون لاسلامي.
يوݣوسلاڤيا

0 419254 2025-03-05T17:34:02Z MenoBot بوت: تغييرات تجميلية 422858 wikitext text/x-wiki يوݣوسلاڤيا (بالصربية/لكرواتية:Jugoslavija / Југославија - بالصلوڤينية: Jugoslavija - بلمقدونية: Југославија - لمعنى ديالها: لبلاد د السلاڤ د لجنوب) كانت بلاد ف لوسط و لجنوب الشرقي د ؤروپا ف لقرن لعشرين. تاسسات من مورا لحرب لعالمية اللولا ف 1918، و كانت سميتها لاصلية لمملكة د الصربيين و لكرواتيين و الصلوڤينيين. كانت لفكرة ديالها هي تجمع السلاڤيين د جنوب شرق ؤروپا ف بلاد وحدا. من اللخر ديال التمانينيات، و من مورا مشاكل قتصادية و سياسية، بدات يوݣوسلاڤيا تاتفكك بشوية بشوية، و كل وقت تاتخرج منها بلاد. اخر مرة تفككات فيها يوݣوسلاڤيا رسميا هي ف 2006، ملي تفارقو صربيا و مونطينيݣرو، و ولاّت كل وحدا فيهم بلاد. لجمهوريات ديالها. ف لوقت اللي كانت كبيرة فيه ݣاع، كانت يوݣوسلاڤيا جامعة 6 د لجمهوريات، و هي:
تشيكوصلوڤاكيا

تشيكوصلوڤاكيا (بالتشيكية و الصلوڤاكية: Československo - Česko-Slovensko) كانت بلاد ماكاطلش على لبحر جات ف لوسط د ؤروپا. تاسسات ف اكتوبر 1918 من بعد ما ستاقلات من لامبراطورية لاسطرو-هنڭارية. ف لوقت اللي كانت فيه هاد لبلاد، مشاو منها بزاف د لاراضي، اللي خداوهم بلدان بحال المانيا و پولونيا و هنݣاريا و اوكرانيا. من مورا لحرب لعالمية التانية، دخلات تشيكوصلوڤاكيا ف لمعسكر الشرقي، و ولاّت دولة اشتراكية. ف 1968، من مورا مضاهرات ف پراݣ، دخل لاتحاد السوڤياتي لتمّا و قمع الناس باش يبقاو تابعين للنضام لاشتراكي. ف 1989، من مورا ما بدات تاطّيح الشيوعية ف شرق ؤروپا، وقعات تورة مهدّنة ف تشيكوصلوڤاكيا، و دخلات لبلاد ف نضام راسمالي. ف 1993، تفككات تشيكوصلوڤاكيا و خرجو منها جوج بلدان كاينين دابا، و هوما التشيك و صلوڤاكيا.
لحسن لخنيفري

لحسن اسرار لمعروف ب لحسن لخنيفري (بلامازيغية: ⵍⵃⵙⵏ ⵍⵅⵏⵉⴼⵔⵉ) هو مغني من خنيفرة تيغني الشعبي بلامازيغية ديال لاطلس لمتوسط. لحسن لخنيفري معروف بزاف ف لمنطقة ديالو، و غنا مع بزاف د لمغنيين و لمغنيات معروفات بحال عيشة مايا و لحسنية و سعيدة تيتريت. ف لعادة، لاغاني ديالو تاتكون على شكل ضريب د لكمانجة (هو اللي تيضربها) و شيخات تيعاودو الصوت و تيشطحو. من لاغاني لمعروفة د لحسن لخنيفري كاين:
قبلوعلايف

لقبلوعلايف (بلعربية: "بدائيات النوى"، بلفرانساوية :"Procaryotes") هوما واحد النوع من لخلايق مكونين من واحد لخلية صافي ؤ ماعندهومش علفة ؤ لا حتا عضيوة داخل سيتوپلازمية لعكس ديال صحيحوعلايف، لقبلوعلايف اللي موجودين دابا هوما لباكتيريات و السهميات. اصل د لكلمة. قبلوعلايف سمية تركبات من جوج كليمات: "قبلو" منسوبة ل "قبل" و "علايف" اللي هيا الجماعة لمنسوبة ل "علفة"، تدرجات من ليونانية لبالية: علفة = κάρυον، بينما قبل = pro.
فورمولة كيماوية

لفورمولة ؤلا الصيغة لكيماوية (ب نّݣليزية Chemical formula) ف شّيمي هيّا طاريقة ديال تمتيل دّرات لّي كاتكوّن موركّاب كيماوي ؤلا جزيئة، كيتستعملو فيها رّموز ديال لعناصر لكيماوية، نماري لتحت كيمتلو لعاداد ديال دّرات د كولا عنصر ف لجزيئة، ؤ/ؤلا لفوق كيمتلو لعاداد د تّعميرات معا رّمز د زايد ؤلا ناقص، ؤ شي مرات قواس، فواصل، شراطي ؤ غيرهوم. خاص مانخلطوش مابين لفورمولة لكيماوية ؤ لفورمولة لبينياوية لّي كاتبين شّكل ديال لجزيئة ؤ رّوابط ديالها ف جوج ابعاد.
مديورات مزيانين

لمديورات لمزيانين ؤلا احسن لمديورات (ب نّݣليزية Best Practices) هوما مجموعة د لمماراسات ؤلا طّرقان ف شي ضومين لي تبين ب شكل عملي بلي كيعطيو نتايج حسن من غيرهوم، ؤلا كاين تّيفاق عليهوم مابين لحرايفية ديال ضّومين. لغاراض ديالهوم كيكون هوّا تحسين لجودة ديال لخدمة، ؤ تفادي حالات ديال تالافا (يعني يكون شي كيشرّق، شي كيغرّب). كنلقاو لمديورات لمزيانين ف بزاف د لمجالات، بحال تّبزنيس، لانفورماتيك، ليدارة، ؤ زيد ؤ زيد. لمديورات لمزيانين كيقدرو يكونو طرف من سطوندار بحال ايزو 9000 ؤلا ايزو 14001، لي بجوج معمول بيهوم ف لمجال د لادارة د شّاريكات. لمديورات لمزيانين عادتن كيتعرفو غير ب لپراتيك، يعني ب كترة لمعاودة ديال شي پروصي ؤلا عملية انتاجية ؤلا ادارية ؤلا غيرهوم، كيتبين ل نّاس لّي كيمارسو هاد نّشاط بلي واحد طّاريقة هيّا لي كاتعطي نتايج مزيانة، ؤلا بلي يلا تّافقو عليها نّاس كادّوز لخدمة ب سلالة ؤ كاتمينيميزي لوقت ديال لپلانينݣ ؤ لمشاكيل ؤ عادام تّوافق مابين لاعضاء ديال لفرقة د لخدمة، ؤ كاتسهّل تّخطيط ؤ تّطبيق ؤ لفيدباك. نقدرو نݣولو بلي لمديورات لمزيانين هوما بحال "وصفات ديال نّجاح" لّي ديجا مجربين ؤ تبتو لفعالية ديالهوم. هادشي ماكيعنيش بلي عندهوم اتبات علمي ؤلا بلي مايمكنش يكون عندهوم بدايل خرين لّي كيعطيو نفس نّتيجة ؤلا حسن منها. كنلقاو لمديورات لمزيانين مطبقين ف بزاف د لمجالات، من بينهوم: نتيقادات. كاينين عاداد د لنتيقادات علا لمصطلح ديال "Best Practices"، سيرتو بلي ف بزاف د لحالات كاينين طرقان كيتعتابرو "مديورات مزيانين" بلا مايكون تخاد وقت كافي ديال تجريب ديك طّاريقة ؤ لبدايل ديالها، بشكل كافي لي يتبت بلي ماكاينش ما حسن منها. لمحلل لميريكاني مايكل كوين پاتن كيعتابر بلي حتا لبحت لعلمي ف هاد لمجال باقي ماتدارش بشكل وافي لّي يخلينا نݣولو بلي كاينين طرقان د لخدمة هوما لاحسن ف اي مجال، ؤ بلي لمديورات لمزيانين لي مامتبوتينش مزيان خاصهوم يتعتابرو "فرضيات ديال مديورات مزيانين".
تخمام لمشاع

تّخمام لمشاع (ب ) هوّا مجموعة د لافكار ؤ لحكام علا حوايج كيديرهوم بنادم كولا نهار، لّي كيبانو صحاح ؤلا مناسبين، ؤ كيعاونو ف لفهامة ؤ لحوكم بشكل لّي كيكون مشاع ؤ مقبول بين نّاس كاملين تقريبا. يلا شي حد ماتبعش تّخمام لمشاع كيقدر يبان ل نّاس لوخرين بلي حمق ؤلا كيعادي لمجتمع. لفلاسفة من لقديم كانو كيناقشو شنو هوّا تّخمام لمشاع، ؤ كيتعتابر ارسطو لفيلسوف لّول لّي معروف بلي ناقش ؤ حاول يعطي تعريف ليه. تّعريف ديال ارسطو ل تّخمام لمشاع (ب ليونانية لقديمة κοινή αἴσθησις، كويْني اييسثيسيس) هوّا كا قدرة كاينة عند لحيوانات، لي منها بنادم، لي بيها كيتريطيو لادراكات لحسية، دّاكرة، ؤ لخيال، باش يكوّْنو حكام بساط من نواع مختالفين. بنادم هوّا لكائن لوحيد لي كيتجاوز تّخمام لمشاع، ؤ كيستعمل تّخمام نّقدي، ؤلا تّخمام ب لمنطق.
لحسنية (مغنية)

لحسنية (بلامازيغية: ⵍⵃⴰⵙⴰⵏⵉⵢⴰ) هي مغنية تاتغني بلامازيغية ديال لاطلس لمتوسط و بالدارجة. لحسنية معروفة بزاف ف لمنطقة د لاطلس، و غنات مع لفنانا لكبار ديال تما، بحال محمد رويشة و لحسن لخنيفري. حياتها. لحسنية تزادت ف مدينة ازرو.
عيشة مايا

عيشة مايا (بلامازيغية: ⵄⵉⵛⴰ ⵎⴰⵢⴰ) هي مومتيلة و مغنية من خنيفرة تاتغني بلامازيغية ديال لاطلس لمتوسط. مايا معروفة ب تماوايت (لموّال) ديالها، و تشهرات ملّي بدات تادير لاغاني ديالها ف انتيرنيت، بالضبط ف يوتوب و فيسبوك. غنات عيشة مايا مع بزاف د لمغنيين لمعروفين د لاطلس بحال لحسن لخنيفري و لحسنية. شاركات مايا ف عدد ديال المهرجانات، بحال مهرجان فن و فرس ف اقليم صفرو، مهرجان السويسي ف الرباط. عيشة مايا مجوّجة و عندها ولد. لاغاني ديالها. عيشة مايا عندها بزاف د لاغاني معروفة اللي شافوها لملاين ف يوتوب، بحال:
سارة فرانكار

سارة فرانكار، لي سميتها كاملة سارة جولييط سعيدي فرانكار، تولدات ف 6 يوليوز 1999 ف طروا (فرانصا)، هي جدافة فرانساوية مغريبية. حياتها. فرانكار تولدات ف طروا، فرانصا. باها فرانصاوي ؤ مها مغريبية. عندها جوج جنسيات، مغريبية ؤ فرانصاوية. لكاريير رياضية. بدات سارة فرانكار تجديف ف مدينتها د طروا، معا لفرقة د "صوصييطي نوتيك طروايين". ف 2017، ختارت باش تمتل لمغريب مورما كانو لوقات دياولها ماكافينش باش تاهل معا فرانصا ل لعاب لؤلمپية د 2020. ف 2018، بدات كاتطريني ف طولوز ف فرانصا. شاركات سارة ف لمسابقة د لمجداف لفردي ف لبوطولة د لعالام د تجديف د 2017. ف نفس لعام، جات تانية د لمسابقة ديالها ف لبوطولة لعربية د تجديف. ف 2019، ربحات واحد لمسابقة ف لبوطولات لجيهاوية د نوڤيل-اكيطان ؤ ؤكسيطاني (فرانصا). ف لعاب لافريقية د 2019، تكلاصات سارة تالتة ف لمجداف لفردي د 500 ميطرو. ف نفس لعام، شاركات ف لمسابقة د لمجداف لفردي ف لبوطولة د لعالام د تجديف د 2019. ف ماي 2019، خدات سارة لمينحة د تضامن لؤلمپي لي كاتعطيها لجنة لؤلمپية دولية باش تعاونها ف لمحاولات ديالها باش تاهل ل لعاب لؤلمپية د 2020. ف اكتوبر 2019، تاهلات سارة فراكار ل لعاب ف لمسابقة د لمجداف لفردي، مورما جات رابعة ف لاقصائيات لافريقية. لمينيما د تاهل كان هو تجي بين لخمسة لوالا من بين 15 لواحد مشارك. لكاريير سياسية. ف 12 ماي 2022، تّحالف تيحاد شعبي جديد لاكولوجي ؤ جتيماعي عين فرانكار مرشحة ليه ف نتيخابات تشريعية لفرانصاوية د 2022 ف دايرة تانية ف ؤب. هي عضو ف حيزب فرانصا لابية ؤ كاتشجع سياسي لياساري جون لوك ميلينشون.
حوسا 46

حوسا 46 (ب #تحويل )، اللي تيتسمّا تا "السلطان حوسا"، هو مغني من خنيفرة تيغني بلامازيغية ديال لاطلس لمتوسط. النمرة اللي مع سميتو (46)، هي النمرة د الصباط اللي تيلبس، وسمّاوها عليه صحابو ملّي كانو تيلعبو لكورة و هوما صغار، حيت رجلو كانت تاتبان ليهم كبيرة.
أميمة لبوشتي

اميمة لبوشتي، تولدات ف 7 اكتوبر 2000 ف بنسليمان، هي لعابة د تيكواندو مغريبية. حياتها. تولدات اميمة لبوشتي ف اكتوبر 2000 ف مدينة بنسليمان، ؤ بدات كاتطريني معا لجمعية د نور ف نفس لمدينة. ف يونيو 2015، كانت وحدا من لي نجاو من لفاجعة د واد شراط لي غرقو فيه 11 دراري كانو مشاركين ف ريحلة نضماتها لجمعية. لكاريير. ف 2017، شاركات معا لمونتخاب د لمغريب د تيكواندو ف كاس لعالام د لمونتخابات لي تلعبات ف ابيدجون (كوط ديڤوار) ؤ ربحات لميدالية لبرونزية معا ندى لعرج، سكينة لعوني، شيماء كريم، ؤ وئام ديسلام. ف لبوطولة لافريقية د تيكواندو د 2018 لي تلعبات ف اݣادير، ربحات اميمة لميدالية دهبية د لكاطيݣوري د لعيالات قل من 53 كيلو. ف نفس لعام، كانت وحدا من لي ربحو ميدالية نحاسية ف لكاطيݣوري د لعيالات قل من 49 كيلو ف لعاب لمتوسطية د 2018 ف طاراݣونا (صبانيا). ف 2019، شاركات ف لوزن د لفروج ف لبوطولة د لعالام د تيكواندو ف مانشيسطر (نݣليز) ؤ وصلات ل ربع نيهاية. ف نفس لعام، متلات لمغريب ف لعاب لافريقية لي تنضمات ف رباط ؤ ربحات لميدالية لفضية د لكاطيݣوري د لعيالات قل من 53 كيلو. ف لفينال خسرات معا نيجيرية شينازوم نوسو. ف فبراير 2020، تاهلات اميمة ل لعاب لؤلمپية د طوكيو مورما وصلات ل فينال د لاقصائيات لافريقية ف لكاطيݣوري د قل من 49 كيلو. ف يونيو 2021، ربحات اميمة لميدالية دهبية د لكاطيݣوري د لعيالات قل من 49 كيلو د لبوطولة لافريقية لي تلعبات ف داكار (سينيݣال)، مورما ربحات لكوطيڤوارية فريماطا كوليبالي. ف شهر لي من بعد، شاركات اميمة لبوشتي ف لعاب لؤلمپية د طوكيو لي تقصات فيها من تمن نيهاية د لكاطيݣوري د قل من 49 كيلو معا لبطلة لعالام جوج د لمرات لكورية لجانوبية سيم جاي يونݣ.
ضهر

الضهر اولّا وسط النهار هو فاش كاتوصل الطناش دالنهار. كايتكتب اما 12 دالنهار اولا 12:00 (الا تخدّم السيستيم د24 ساعة). الضهر الشمسي هو فاش الشمش كاتبان باللي كاتقيس الجيهة لفوقانية ݣاع ديال السما. هاد الضهر يقدر يطرا فاي وقت فوسط النهار نيشان، وماشي ضروري تكون الطناش دالنهار. لوقيتة ديال الضهر الشمسي كاتجي على حساب فين واقف(ة) داك اللي كايشوف هاد الضاهرة (خط الطول ديالو)، ولوقت من لعام فاش كايشوفها. لاصل دلكلمة. لكلمة ديال الضهر جات من لعربية لفوصحى (ظهر). لحرف ديال "ظ" ماكاينش فالدارجة، داكشي علاش كاتنطق ضهر. الضهر الشمسي. الضهر الشمسي اولا الضهر لعالي اولا الضهر الشمسي لمحلي لباين (بالنݣليزية: local apparent solar noon) هي لوقيتة فاش الشمس كاتبان باللي كاينة فوق خط لعرض اللي واقف عليه اللي كايشوف الضاهرة، وكاتبان لعلو ديالها لكبير فوق لافق داك النهار، وكاتخلي ضل اللي كايكون فداك لوقت قصير بزاف مقارنة بوقات خرين من النهار. اطول وقت من ضهر لضهر كاتطرا جوج مرّات فلعام، ف 20 يونيو (24 ساعة زايدة 13 تانية) و21 دجنبر (24 ساعة زايدة 30 تانية). اقصر وقت من ضهر لضهر كاتطرا حتى هي جوج مرات فلعام، ف 25 مارس (24 ساعة قل 18 تانية) و13 شتنبر (24 ساعة قل 22 تانية). هادشي علاش الضهر الشمسي والضهر دلماݣانة (12 دالنهار) ماكايتلاقاوش ديما. لمعادلة دلوقت كاتبيّن باللي لفرق مابيناتهوم يقدر يوصل حتال 16 دقيقة. زيادة على هادشي، وبسباب ان كولا دولة كاتتبع التوقيت اللي عاجبها (يقدر يكون موافق اولا مختالف معا بلاصة الزمان اللي هي فيها)، هاد لفرق كايقدر يتزاد فيه ويفوت ساعة ݣاع.
مورا الضهر

مورا الضهر ولّا النص التّاني د النهار هو لوقت اللي شادّ من الضهر حتال لبدية اولا ݣاع التواخر ديال لعشية. هو لوقت اللي كاتبان فيه الشمش هابطة من لبلاصة لعالية فالسما اللي كانت فيها فوقيتة الضهر حتال شي بلاصة فالسما بعيدة واحد الشوية على النقطة فاش كاتغرب. فلحياة ديال بنادم، كاياخد مورا الضهر النص اللخر ديال النهار دلخدمة اولا لقراية. بلمعنى لحرفي، هاد لوقت الطويل من النهار هو بالضبط مورا الضهر. الشي اللي كايساوي هادشي فكوكب اخور هو فاش النجمة الرئيسية ديال ديك لمجموعة النجمية كاتدوز على وكاتفوت لخط دالطول الرئيسي ديالو، كيما كايتشاف من الضس ديالو. التعريف. مورا الضهر كاتعرّف غاليبا باللي هي لوقت مابين الضهر ولعشية. الا تعتامد هاد التعريف، لمدة تاع لفترة ديال مورا الضهر كاتبدّل من واحد الجيهة: الضهر راه باين هو 12 دالنهار، ولاكين لحد مابين مورا الضهر ولعشية ماعندوش تعريف رسمي. مورا الضهر (بالنݣليزية: Afternoon) جات بالجميع ديال جوج كلمات: "مورا" و"الضهر". بانت هاد لكلمة فلبدية ديال لقرن 16. فالدارجة ولعربية لفوصحى، كاينة كلمة خرة هي لعصر (بلعربية لفوصحى: العصر). هاد لكلمة عندها معنى عام ومعنى متعلق بلفيقه ديال لاسلام. لعصر فلمعنى لعام عند لمغاربة هي ديك لوقت من مورا التلاتة دالنهار، اما فلمعنى دلفيقه فهي ديك لوقت اللي محصورة مابين فاش الطولة ديال الضل كاتكون مساوية للحاجة اللي دايراه، وبين فاش هاد الطولة تاع الضل كاتكون الضوبل ديال الطولة تاع ديك لحاجة. هاد لفترات قصار على لفترة اللي متعلقة بالتعريف اللول ديال مورا الضهر. اش كايطرا فهاد لوقت. مورا الضهر هو لوقت فاش الشمش كاتبان باللي كاتنزل من لعلو لكبير ديالها فداك النهار. فهاد لفترة الشمش كاتبان غادية من لوسط ديال السما حتال شي بلاصة قريبة لفين كاتغرب. فاللخر ديال مورا الضهر، الشمش كاتبان مجهدة ومضوية بزاف حيتاش كاينة فعلو قليل فالسما. فالدول لمتقدمة كايبدا لوقت دلخدمة من الصباح حتال اللخر دمورا الضهر اولّا لعشية (من 9:00 حتال 17:00 غاليبا)، هادشي كايعني باللي شوية من لوقت دلخدمة كايدوز فمورا الضهر. لمدارس فهاد لبلدان كاتخلي التلامد يخرجو جوايه التلاتة دالنهار، يعني فلفترة ديال مورا الضهر. فلمغريب، التلامد والطلبة فلمدارس تاوع الدولة ولپريڤي حتا هوما يقدرو يقراو فمورا الضهر، حتال لعشية، ويقدر حتال من مورا لغروب ؤوقيتة لغساق فالوسط ديال الشتا.
وسط الليل

وسط الليل هو لوقيتة فاش كايتداز من يوم لواحد اخور، يعني اللحضة فاش كايتبدل التاريخ فالتوقيت الرسمي ديال اي دولة اولّا منضّامة. فلوقت ديال لماݣانة، وسط الليل هو لعكس ديال الضهر، واللي بيناتهوم 12 ساعة نيشان. هاد لوقت كايتݣال و كايترمز ليه ب"منتصف الليل" اولّا "12 دالليل" اولا 00:00 (الا تخدّم السيستيم د24 ساعة). وسط الليل الشمسي اولا الليل لحالك هو لوقت اللي كايجي لعكس ديال الضهر الشمسي، فاش الشمس كاتكون ديريكت تحت داك اللي كايرصد الضاهرة، ولوقيتة مابين لغساق ولفجر متساوية. بسباب بلايص لوقت اللي كاتنضم لوقت على حساب جماعة ديال خطوط الطول فلارض، والسوايع الزايدين، نادرا ما كايتلاقا وسط الليل الشمسي معا وسط الليل تاع لماݣانة.
خط الليل

خط الليل اولّا بلاصة لغساق هو واحد لخط اللي كايتحرّك واللي كايفرّق مابين الجيهة لمضوية وبين جيهة الليل لمضلّمة فواحد لكوكب اولا جسم سماوي بحالو. واحد لملاحض واقف على هاد لخط فكوكب عندو غلاف جوي غادي يعيش اللحضة ديال لغساق بسباب التشتات ديال الضو اللي كايديروه لغازات اللي تمّا. خط الليل تاع لارض. فلارض، خط الليل هو دوّيرة اللي الطول دلقطر ديالها قريب لتاع لارض. هاد لخط كايدوز على اي نقطة فوق لارض جوج مرّات فليوم، فوقيتة الشروق ووقيتة لغروب، من غير لمناطيق اللي قريبة للاقطاب فاش كايدوز لخط الا ماكانتش ديك النقطة فيها شمس وسط الليل ولّا الليالي لقطبية. هاد الدوّيرة كاتفرّق مابين لبلاصة لمضوية (اللي فيها النهار) ولبلاصة لمضلّمة (اللي فيها الليل). وحيتاش النص وزايد بشوية ديال لارض فاي وقت مضوّي ديما (من غير فاش كايكون لكسوف)، لمسار ديال خط الليل كايختالف على حساب لوقت ديال ليوم بسباب الدوران ديال لارض على راسها. لمسار ديال خط الليل كايختالف بحساب لوقت ديال لعام حيتاش لارض كاتجيب دورة على الشمش. هادشي علاش خط الليل متوازي تقريبا مع خطوط الطول فلوقت ديال لعتيدالات دالربيع ولخريف، ولعوجان ديالو على هاد التوازي كايوصل حتال 23. 5 درجة فلينقيلابات د الصيف والشتا. الزربة ديال لخط. فخط ليستيواء وفاش اللرض اللي كايدوز منها خط الليل كاتكون مسطّحة (مكاينينش عوايق بحال الجبال)، كاتوصل الزربة ديال هاد لخط ل453 ميترو فالتانية. هاد السرعة تقدر تبان باللي كاتزاد فاش كاتقرّب من لعوايق لعاليين. فبلايص اللي قريبة من لقطاب السرعة ديال خط الليل كاتكون قليلة، وكاتوصل السرعة ديالها تمّا للصفر (الضلام اولّا النهار فليوم كامل).
ضو النهار

ضو النهار هو لمجموع ديال الضو اللي كايجي ديريكت وحتى اللي ماشي نيشان فوقت النهار. هادشي داخل فيه الشعة ديال الشمش، التوهج ديال السما، وغالبا هاد الجوج فاش كايكونو منعاكسين على لارض اولّا لاجسام تاوعها بحال التضاريس ولبني. الضو دالشمش اللي منعاكس من لاجسام السماوية لخرين ماكايتعتابرش ضو ديال النهار. هادشي علاش ضو لݣمرة ماداخلش فضو النهار واخّا هو نعيكاس ديال ضو الشمش على لقمر. النهار هو لفترة فاش كايكون ضو النهار. كايطرا ضو النهار حيتاش لارض كاتدور على راسها، والجيهة اللي كاتضوّيها الشمش هي اللي كاتعتابر فيها ضو النهار. التعريف. ضو النهار كايكون فشي بلاصة فاش كاتكون الشمش فوق لخط دلافق تاعها. هادشي صحيح لشوية كتر من النص ديال لارض. الضويان لخرجاني يقدر يكون من 120 الف لوكس (ضو الشمس فالنهار)، واللي يقدر يضرّ لعينين، حتال 5 لوكس الا كان غمام كتير وغليض وقت الشروق اولّا لغروب (قل من 1 لوكس ݣاع فحالات ستيتنائية). هادشي يقدر يخلّي الضل يبان فاش پوطويات تاع الضو ديال الزنقة بعاد. تقدر تكون الدنيا مضلمة كتر فاش كايكون لكسوف اولّا لجو عامر بلجزيئات ديال التراب، الرملة، الرماد، ولغبرة دلبراكين. الجهد. لمستويات ديال الضو فالنهار هوما هاكدا. لوحدة ديال لقياس تاع الجهد ديال الضو اولا الشعة هي اللوكس.
شمس وسط الليل

شمس وسط الليل (بالنݣليزية: Midnight sun) هي ضاهرة طبيعية كاتطرا فالشهورة دالصيف فلبلايص اللي جات فالشمال ديال الدايرة لقطبية دالشمال اولّا على لجانوب ديال الدايرة لقطبية دلجانوب، فاش الشمش كاتبقى فالسما واخّا من لمفتراض خاص يكون الليل فداك لوقت. فاش كاتشاف هاد الضاهرة من لقطب الشمالي، كاتبان الشمش باللي كاتحرّك من ليسر حتال ليمن، ولاكين فلقطب لجانوبي، نفس لحركة كاتطرى من ليمن حتال ليسر. هادشي كايطرا فخطوط ديال لعرض مابين 65°44' حتال 90° شمال اولّا جانوب، وماكاتحبسش نيشان فالدواير لقطبية بسباب لينعيكاس. لبلايص فين كاتطرا. حيتاش ماكاينينش شي مدون ولّا ڤيلاجات دايمين فلجانوب ديال الدايرة لقطبية دلجانوب (من غير لمحطات ديال لبحت)، الدول اللي كاتطرا فيهوم هاد الضاهرة هوما الدول اللي لارض ديالهوم دايزة منهوم اولا كاينين فالشمال ديال الدويرة لقطبية دالشمال. هاد الدول هوما: لميريكان (الاسكا)، كانادا، اسلاندا، الدانمارك (ݣرينلاند)، النورڤيج، السويد، فينلاندا وروسيا. الربع ديال فينلاندا كاين فالشمال ديال الدايرة لقطبية، والنقطة ديال لبلاد اللي كاينة فالشمال ݣاع ماكاتغربش فيها الشمش 60 يوم. فسڤالبارد اللي تابعة للنورڤيج، الشمش ماكاتغبرش من تقريبا 19 ابريل حتال 23 غشت. لحالات لقصوى لهاد الضاهرة تقدر تشاف فالنقاط لقطبية، فاش الشمش ماكاتغربش نص عام. كاتطرا هاد الضاهرة فلقطب الشمالي من اللخر ديال مارس حتال اللخر ديال شتنبر. الليالي لقطبية، اللي هي ضاهرة لعكس ديال هادي، كاتوقع فالشتا فاش كاتبقا الشمش تحت لافق ليوم كامل.
ليلة قطبية

ليلة قطبية (بالنݣليزية: Polar night) هي ضاهرة طبيعية كاتطرا فالشهورة دالشتا فلبلايص اللي جات فالشمال ديال الدايرة لقطبية دالشمال اولّا على لجانوب ديال الدايرة لقطبية دلجانوب، فاش الشمش كاتبقى تحت لافق واخّا من لمفتراض خاص يكون النهار فداك لوقت. فاش كاتشاف هاد الضاهرة من لقطب الشمالي اولّا لجانوبي، كاتبان الشمش باللي كاينة تحت لافق. هادشي كايطرا فخطوط ديال لعرض مابين 65°44' حتال 90° شمال اولّا جانوب، وماكاتحبسش نيشان فالدواير لقطبية بسباب لينعيكاس. لبلايص فين كاتطرا. حيتاش ماكاينينش شي مدون ولّا ڤيلاجات دايمين فلجانوب ديال الدايرة لقطبية دلجانوب (من غير لمحطات ديال لبحت)، الدول اللي كاتطرا فيهوم هاد الضاهرة هوما الدول اللي لارض ديالهوم دايزة منهوم اولا كاينين فالشمال ديال الدوّيرة لقطبية دالشمال. هاد الدول هوما: لميريكان (الاسكا)، كانادا، اسلاندا، الدانمارك (ݣرينلاند)، النورڤيج، السويد، فينلاندا وروسيا. الربع ديال فينلاندا كاين فالشمال ديال الدايرة لقطبية، والنقطة ديال لبلاد اللي كاينة فالشمال ݣاع ماكاتطلعش فيها الشمش 60 يوم. فسڤالبارد اللي تابعة للنورڤيج، الشمش ماكاتطلعش من تقريبا 23 اكتوبر حتال 21 فبراير دلعام لاخور. لحالات لقصوى لهاد الضاهرة تقدر تشاف فالنقاط لقطبية، فاش الشمش ماكاتطلعش نص عام. كاتطرا هاد الضاهرة فلقطب الشمالي من اللخر ديال شتنبر حتال اللخر ديال مارس لاخور. شمس وسط الليل، اللي هي ضاهرة لعكس ديال هادي، كاتوقع فالصيف فاش كاتبقا الشمش فوق لافق ليوم كامل.
فجر كداب

الضو دلبروج اولّا لفجر لكدّاب (الا تشاف قبل الشروق) هو توهج بيض خافت على شكل متلت اللي كايتشاف جاي من جيهة الشمش لفوق فالسما. الشعا د الشمش اللي مشتت بسباب لغبرة اللي مابين لكواكيب هي اللي سباب هاد الضاهرة. كايتشاف الضو دلبروج مزيان مورا لغروب فالربيع وقبل الطلوع دالشمش فلخريف. هاد التوهج خفيف بزاف، غير شوية من ضو لݣمرة و/اولّا التلوت دالضو يقدرو يردّوه ماكايبانش. اللمعان ديال هاد لفجر لكدّاب كاينقص كلّما بعّد على الشمش. فالسما اللي طبيعيا مضلّمة وصافية، كايبان التوهج على شكل صمطة غادية حتال لفوق دالسما. فلحقيقة لفجر لكدّاب كايغطي السما كاملة وكايعاون فالزيادة ديال الضو الطبيعي فالليلة اللي سماها صافية ومضلّمة ومافيهاش ضو لݣمرة. لغبرة اللي مابين لكواكيب ديال النضام الشمسي كايكوّنو غمامة غليضة على شكل بغريرة كاتسمّى السحابة دلبروج. الطول ديال لحبيبات دلغبرة فهاد لغمامة واصل مابين 10 و300 ميكروميطر، الشي اللي كايعني كتلة مابين نانوݣرام واحد حتال لعشرات ديال لميكروݣرامات. لملاحضات ديال لمركبة لفضائية "پايونير 10" (بالنݣليزية: Pioneer 10) فالسبعينات هي اللي ربطات هاد الضاهرة ديال لفجر لكدّاب بلغبرة اللي مابين لكواكب.
رمزي بوخيام

رمزي بوخيام، تولد ف 14 شتنبر 1993 ف هولاندا، هو سورفور مغريبي. حياتو. تولد رمزي بوخيام ف شتنبر 1993 ف هولاندا قريب من امسطردام، من بو مغريبي اصلو من ݣلميم توفا ف 2005 ؤ مو هولاندية خدامة ف سياحة. عندو لجنسية ديال لبلدان بجوج. كبر رمزي ف مدينة اݣادير، فين بدا كيطريني ؤ عمرو تسع سنين. ف يوليوز 2007، رحل معا مو ؤ خوه ل فرانصا ؤ بضبط ف مدينة انݣلي، فين تقيد معا لفرقة د "بياريطز اسوسياسيون سورف كلوپ" ؤ ف عمرو ربعطاش لعام. لكاريير. ف 2012، ربح بوخيام لبوطولة لؤروپية د سورف د شباب. لعام لي من بعد، تكلاصا تاني ف لبوطولة د لعالام د شباب. بوخيام ربح جوج مسابقات ف فرانصا ديال سيرية ديال تصفيات لعالامية لي تابعة ل بوطولة لعالم د سورف؛ لمسابقة د پرو انݣلي ف 2017 ؤ لاكانو پرو ف 2018. ف 2019، شارك ف لعاب لعالامية د سورف ف ميازاكي (جاپون) ؤ وصل فيها ل راوند 6، شي لي خلاه يتاهل ل لعاب لؤلمپية ؤ ياخد لبلاصة لي مخصصة ل افريقيا. ب هاد تاهل بوخيام ولا اول مغريبي كيضمن لمشاركة ف لؤلمپياد د طوكيو ؤ اول مغريبي، عربي، افريقي كيشارك ف رياضة د سورف. بوخيام هو واحد من جوج افارقة مشاركين ف سورف ف لعاب لؤلمپية، معا لجنوب افريقية بيانكا بويتنداݣ. ف 14 يوليوز 2021، ختارتو لجنة لوطنية لؤلمپية لمغريبية هو ؤ لبوكسورة اميمة بلحبيب باش يهزو ضراپو د لمغريب ف لفتيتاح د لعاب لؤلمپية د طوكيو 2020. ف 2022، ولا اول مغريبي كيتاهل ل جولة لبوطولة د لعصبة لعالامية د سورف.
جبل لكست

جبل لكست (بتشلحيت: ⴰⴷⵔⴰⵔ ⵏ ⵍⴽⵙⵜ "ادرار ن لكست"؛ بلعربية: جبل لكست) هو جبل كاين ف الطرف الشرقي ديال لاطلس الصغير ف لمغريب. افا ن تمزݣاديوين لي هو لقمة ديال هاد جبل كايوصل لعلو ديالو 2359 ميترو، وهي الراس لعالي ݣاع ف لمنطقة و وحدة من الريوس لعاليين تاوع جبال لاطلس الصغير ف لجانوب د لمغريب. لبلاصا. جبل لكست بعيد واحد 9. 82 كيلوميطر جيهة الشمال لغربي ديال مدينة تافراوت. كاين هاد الجبل بين لقبايل ديال شتوكة ف الشمال، ولقبايل ديال املن ف لجانوب، هادشي فلوصط ديال سلسلة جبال لاطلس الصغير لغربي. من جيهة لجانوب، كانلقاو دواور لي تابعين لاملن هوما دواور تقليديين قدام ديال الشلوح. هاد لواحة ديال املن هي لي كاتفرق جبل لكست على لاراضي دياول الصحرا. كاتعتبر لمجموعة جبل لكست وحدة من لمناطيق ديال التسلق ف جبال لاطلس الصغير. اما من جيهة الشمال كانلقاو دواور ديال تودما و ايت صواب و اداوݣنضيف. وجه السبع. من غير لعلو ديالو لكبير، هاد جبل معروف حتى بواحد لبلاصا فيه كاتبان بحالا شي سبع منحوت فيها، ولكن ماشي ديما كايبان. يقدر هاد "السبع" يتشاف من جيهة واحة املن و كايبان حتى من مدينة تافراوت ف لعشية منين كاتكون الشمش لفوق.
2020–21 ف لكورة لمغريبية

2020–21 ف لكورة لمغريبية هو لموسم التنافسي رقم 65 فالتاريخ ديال لكورة فلمغريب من مورا ليستيقلال دلبلاد.
كاس لعرش عيالات (2019-2020)

الدور دلفينال. لفراقي اللي تاهلات. هاد لفراقي شاركات فكاس لعرش ديال عام 2019-2020. 5 دلفراقي من بوطولا 1 عيالات (2019-2020) 3 دلفراقي من بوطولا 2 عيالات (2019-2020)